|  |
| --- |
| **KRANTO G., DUBINGIŲ MSTL., MOLĖTŲ R. SAV. KAPITALINIS REMONTAS IR POILSIO INFRASTRUKTŪROS ĮRENGIMAS (ASVEJOS EŽERO PRITAIKYMAS LANKYMUI). PROJEKTAVIMO IR PROJEKTO VYKDYMO PRIEŽIŪROS PASLAUGŲ PIRKIMO-PARDAVIMO**  **SUTARTIS**  2024 m. \_\_\_\_\_\_\_\_\_\_\_\_\_\_\_\_\_\_ d. Nr. \_\_\_\_\_\_\_  Molėtai  Molėtų rajono savivaldybės administracija, juridinio asmens kodas 188712799, kurios registruota buveinė yra Molėtuose, LT-33140, Vilniaus g. 44 (toliau – Pirkėjas), atstovaujama administracijos direktoriaus Sigito Žvinio*,* veikiančio pagal Molėtų rajono savivaldybės administracijos nuostatus ir  ***(Paslaugų teikėjas)***, atstovaujamas *(pareigos, vardas, pavardė)*, veikiančio (-ios) pagal *(dokumentas, kurio pagrindu veikia asmuo)* (toliau – Paslaugų teikėjas), *(jei tai tiekėjų grupė – atitinkami duomenys apie kiekvieną partnerį)* toliau kartu šioje sutartyje vadinami Šalimis, o kiekvienas atskirai – Šalimi, sudarėme šią sutartį (toliau – Sutartis), ir susitarėme dėl toliau išvardintų sąlygų |
| **I. SUTARTIES DALYKAS**  1.1. Sutarties dalykas yra „Kranto g., Dubingių mstl., Molėtų r. sav. kapitalinis remontas ir poilsio infrastruktūros įrengimas (Asvejos ežero pritaikymas lankymui). Projektavimo ir projekto vykdymo priežiūros paslaugos“ (toliau – Paslaugos). Teikiamų Paslaugų apimtis, kokybė bei kiti Paslaugoms keliami reikalavimai apibrėžti techninėje užduotyje (Sutarties 2 priedas) bei techninėje specifikacijoje (Sutarties 1 priedas).  1.2. Šioje Sutartyje nustatytomis sąlygomis Paslaugos teikėjas savo jėgomis įsipareigoja suteikti Paslaugas, o Pirkėjas įsipareigoja sumokėti šioje Sutartyje nustatytą kainą už tinkamai ir kokybiškai suteiktas Paslaugas pagal šią Sutartį.  1.3. Paslaugų teikimo vieta – nurodyta projektavimo užduotyje.  1.4. Paslaugų suteikimo terminas:  1.4.1. projektavimo paslaugoms – **7 (septyni)** mėnesiai nuo Sutarties sudarymo dienos.  1.4.2. statinio projekto vykdymo priežiūros paslaugos – nuo statinio statybos darbų pradžios iki statybos darbų užbaigimo dokumento pasirašymo dienos.  1.5. Šios Sutarties sudarymo diena laikoma diena, kai Sutartį pasirašo abi Šalys ir Paslaugos teikėjas pateikia sutarties įvykdymo užtikrinimą (jei taikoma). |
| **II. SUTARTIES KAINODAROS TAISYKLĖS IR MOKĖJIMO SĄLYGOS**  2.1. Ši Sutartis yra fiksuotos kainos sutartis.  2.2. Sutarties kaina „*įrašoma kaina“* eurų **su PVM**. Pradinė Sutarties vertė, tai Sutarties kaina, kuri yra lygi Paslaugų teikėjo pasiūlymo kainai, nurodytai už visas perkamas Paslaugas, yra „*įrašoma kaina“*eurų **be PVM**.  2.3. Sutarties kainą sudaro:   |  |  |  | | --- | --- | --- | | Eil. Nr. | Kranto g., Dubingių mstl., Molėtų r. sav. kapitalinis remontas ir poilsio infrastruktūros įrengimas (Asvejos ežero pritaikymas lankymui). Projektavimo ir projekto vykdymo priežiūros paslaugos | Kaina be PVM | | *1* | *2* | *3* | | 1.1. | Projektavimo paslaugos |  | | 1.2. | Statinio projekto vykdymo priežiūros paslaugos |  | | Iš viso kaina be PVM | |  | | PVM 21% arba 0 % (ne PVM mokėtojas) | |  | | Iš viso kaina su PVM | |  |   2.4. Į Sutarties kainą yra įskaičiuota visų Paslaugų kaina, visos Paslaugų teikėjo patiriamos išlaidos ir mokesčiai. Jokios papildomos Paslaugų teikėjo išlaidos nebus apmokamos ar kompensuojamos.  2.5. Mokėjimai atliekami eurais tokia tvarka:  2.5.1. Išankstinis mokėjimas šiai Sutarčiai netaikomas;  2.5.2. Už projektavimo paslaugas bus sumokama šia tvarka:  2.5.2.1. atlikus statybinius inžinerinius geodezinius ir geologinius tyrinėjimus bei pateikus tai įrodančius dokumentus - 30 proc. nuo projektavimo paslaugos kainos;  2.5.2.2. gavus teigiamą ekspertizės akto išvadą – likusi projektavimo paslaugų kainos dalis.  2.5.3. Už atliktas statinio projekto vykdymo priežiūros paslaugas bus sumokama proporcingai atliktų rangos darbų vertei.  2.5.4. Paslaugų perdavimas ir priėmimas įforminamas abiejų Šalių įgaliotų atstovų pasirašytu Paslaugų perdavimo-priėmimo aktu. Detali Paslaugų priėmimo – perdavimo tvarka aprašyta šios Sutarties III skyriuje.  2.5.5. Su Paslaugų teikėju už laiku ir kokybiškai suteiktas Paslaugas bus atsiskaitoma ne vėliau kaip per 30 (trisdešimt) dienų nuo ir PVM sąskaitos faktūros pateikimo dienos.  2.5.6. Pirkėjas už suteiktas Paslaugas Paslaugų teikėjui atsiskaito mokėjimo pavedimu į Paslaugų teikėjo nurodytą banko sąskaitą.  2.6. Pirkimo sutarties kaina gali būti keičiama pasikeitus pridėtinės vertės mokesčio (toliau ‒ PVM) tarifui. Kainos perskaičiavimas įforminamas Sutarties šalių pasirašomu dvišaliu susitarimu, kuriame užfiksuojama perskaičiuota kaina, ir kuris tampa neatskiriama šios Sutarties dalimi. Pakeitus Pirkimo sutarties kainą atitinkamai pakeičiama ir Pradinė Pirkimo sutarties vertė.  2.7. Pirkimo sutarties kainos perskaičiavimas dėl kitų mokesčių pasikeitimo nebus atliekamas.  2.8. Pirkimo sutarties vykdymo laikotarpiu, pradinė Pirkimo sutarties kaina ir Pirkimo sutarties mėnesio įkainis peržiūrimi (didinami ar mažinami) šiais atvejais ir tokia tvarka:  2.8.1. Bet kuri Sutarties šalis Sutarties galiojimo metu turi teisę inicijuoti Sutartyje numatytos Pirkimo sutarties kainos (perskaičiuojama tik ta Pirkimo sutarties kainos dalis, kuri neapmokėta Tiekėjui) perskaičiavimą (keitimą) ne anksčiau kaip po 6 (šešių) mėnesių nuo Sutarties sudarymo dienos (*jeigu perskaičiavimas jau buvo atliktas – nuo paskutinio perskaičiavimo pagal šį punktą dienos*). Pirkimo sutarties kaina privalo būti perskaičiuota gavus bet kurios sutarties šalies prašymą, jeigu kainų pokytis (k), apskaičiuotas kaip nustatyta 3.8.4 punkte, viršija 5 procentus Atlikdamos perskaičiavimą Šalys vadovaujasi Lietuvos Statistikos departamento viešai Oficialiosios statistikos portale paskelbtais Rodiklių duomenų bazės duomenimis (informacija skelbiama kas ketvirtį), iš kitos Šalies nereikalaudamos pateikti oficialaus Lietuvos Statistikos departamento ar kitos institucijos išduoto dokumento ar patvirtinimo.  2.8.2. Kainos perskaičiavimas įforminamas Sutarties šalių pasirašomu dvišaliu susitarimu, kuriame užfiksuojama perskaičiuota kaina, ir kuris tampa neatskiriama šios Sutarties dalimi. Susitarimas dėl kainos perskaičiavimo pasirašomas ne vėliau kaip per 10 (dešimt) darbo dienų nuo prašymo perskaičiuoti kainą gavimo dienos. Šalys privalo Susitarime nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotą pradinės sutarties vertę.  2.8.3. Perskaičiuota kaina taikoma neapmokėtai Pirkimo sutarties kainos daliai ir užsakymams, pateiktiems po to, kai Šalys sudaro susitarimą dėl kainos perskaičiavimo.  2.8.4. Nauja kaina apskaičiuojama pagal formulę:  *, kur*  a – kaina (Eur be PVM)) (jei ji jau buvo perskaičiuotas, tai po paskutinio perskaičiavimo).  a1 – perskaičiuota (pakeista) kaina (Eur be PVM)  k – Pagal paslaugų įmonėse dirbančių asmenų algų ir atlyginimų kainų grupės „M71 Architektūros ir inžinerijos veikla; techninis tikrinimas ir analizė“ indeksą apskaičiuotas kainų pokytis (padidėjimas arba sumažėjimas) (%). „k“ reikšmė skaičiuojama pagal formulę:  , (proc.) kur  Indnaujausias – kreipimosi dėl kainos perskaičiavimo išsiuntimo kitai šaliai datai naujausias paskelbtas paslaugų įmonėse dirbančių asmenų algų ir atlyginimų grupės „M71 Architektūros ir inžinerijos veikla; techninis tikrinimas ir analizė“ kainų indeksas.  Indpradžia – laikotarpio pradžios datos (mėnesio) paslaugų įmonėse dirbančių asmenų algų ir atlyginimų grupės „M71 Architektūros ir inžinerijos veikla; techninis tikrinimas ir analizė“ kainų indeksas. Pirmojo perskaičiavimo atveju laikotarpio pradžia (mėnuo) yra Sutarties sudarymo dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.  2.8.5. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno skaitmens po kablelio, o apskaičiuota kaina „a“ suapvalinamas iki dviejų skaitmenų po kablelio.  2.8.6. Vėlesnis kainų perskaičiavimas negali apimti laikotarpio, už kurį jau buvo atliktas perskaičiavimas |
|  |
| **III. PASLAUGŲ PRIĖMIMAS – PERDAVIMAS**  3.1. Suteiktų Paslaugų kokybė patikrinama priėmimo-perdavimo metu, Šalims pasirašant Paslaugų priėmimo-perdavimo aktą, kurį rengia Paslaugos teikėjas.  3.2. Pirkėjas, patikrinęs ir įsitikinęs, kad Paslaugos atitinka Sutartyje ir jos prieduose nustatytus reikalavimus ir kad yra įvykdyti visi kiti Paslaugų teikėjo įsipareigojimai pagal Sutartį, ne vėliau kaip per 3 darbo dienas nuo Paslaugų priėmimo-perdavimo akto gavimo dienos privalo priimti suteiktas Paslaugas ir pasirašyti Paslaugų priėmimo-perdavimo aktą.  3.3. Jeigu Pirkėjas priėmimo perdavimo metu turi pastabų dėl suteiktų Paslaugų kiekio ir/arba kokybės ir/arba nustatomi suteiktų Paslaugų kokybės trūkumai ir/arba neatitikimai projektavimo užduoties reikalavimams, visi neatitikimai/trūkumai raštu el. pašto laišku nurodomi Paslaugų teikėjui.  3.4. Pirkėjas, atsižvelgdamas į trūkumų pobūdį, kiekį bei sudėtingumą, nurodo Paslaugos teikėjui protingą terminą pašalinti Paslaugų trūkumus nuo raštiškų pastabų pateikimo dienos. Paslaugų teikėjui pašalinus per Pirkėjo nurodytą protingą terminą Paslaugų trūkumus/neatitikimus Šalys pasirašo priėmimo-perdavimo aktą.  3.5. Pirkėjui pareikalavus, Paslaugų teikėjas pateikia visą informaciją apie teiktinų Paslaugų eigą ir apimtis.  3.6. Paslaugų priėmimo-perdavimo aktas pasirašomas kvalifikuotais elektroniniais parašais.  **IV. PIRKIMO SUTARTIES ŠALIŲ TEISĖS IR PAREIGOS**  4.1. Paslaugų teikėjas įsipareigoja:  4.1.1. kokybiškai suteikti visas šioje Sutartyje ir jos prieduose numatytas Paslaugas nustatytais terminais ir tvarka savo rizika bei sąskaita kaip įmanoma rūpestingai bei efektyviai, įskaitant, bet neapsiribojant, Paslaugų teikimą pagal geriausius visuotinai pripažįstamus profesinius, techninius standartus ir praktiką, panaudodamas visus reikiamus įgūdžius, žinias;  4.1.2. bendradarbiauti su Pirkėju visos Sutarties vykdymo metu ir nedelsdamas raštu informuoti Pirkėją apie bet kokias aplinkybes, kurios trukdo ar gali sutrukdyti Paslaugų teikėjui užbaigti Paslaugų teikimą nustatytais terminais arba gali turėti įtakos teikiamų Paslaugų apimčiai ir/ar kokybei;  4.1.3. Per 7 (septynias) kalendorines dienas po Sutarties įsigaliojimo dienos pateikti projektavimo paslaugų teikimo grafiką ir suderinti jį su Užsakovu. Abiejų šalių pasirašytas paslaugų teikimo grafikas yra laikomas Sutarties priedu.  4.1.4. po Paslaugų suteikimo ir atsiskaitymo už suteiktas Paslaugas nedelsdamas perleisti nuosavybės teises į Paslaugų teikimo rezultatą, jeigu toks sukuriamas;  4.1.5. užtikrinti iš Pirkėjo Sutarties vykdymo metu gautos ir su Sutarties vykdymu susijusios informacijos konfidencialumą bei apsaugą;  4.1.6. nenaudoti Pirkėjo Paslaugų ženklų ar pavadinimo jokioje reklamoje, leidiniuose ar kitur be išankstinio raštiško Pirkėjo sutikimo;  4.1.7. užtikrinti, kad Sutarties sudarymo momentu ir visą jos galiojimo laikotarpį Paslaugas teiktų reikiamas ir optimalus specialistų skaičius ir Paslaugų teikėjo specialistai turėtų reikiamą kvalifikaciją ir patirtį, nepriklausomai, ar buvo keliami kvalifikacijos reikalavimai pirkimo dokumentuose, reikalingas norint kokybiškai ir laiku teikti Paslaugas;  4.1.8. Pirkėjui raštu paprašius, grąžinti visus iš Pirkėjo gautus, Sutarčiai vykdyti reikalingus dokumentus;  4.1.9. remtis subteikėjais, kurie nurodyti pasiūlyme, jeigu vykdant Sutartį jie pasitelkiami,taip pat tais subteikėjais, kurie pakeisti ar pasitelkti naujai Sutarties vykdymo metu, laikantis šios Sutarties reikalavimų;  4.1.10. remtis specialistais, kurie nurodyti pasiūlyme bei tais, kurie papildomai įtraukti Sutarties vykdymo metu arba yra pakeisti, laikantis šios Sutarties reikalavimų;  4.1.11. Sudarius Sutartį, tačiau ne vėliau negu Sutartis pradedama vykdyti, Paslaugų teikėjas įsipareigoja Pirkėjui pranešti tuo metu žinomų subteikėjų pavadinimus, kontaktinius duomenis ir jų atstovus. Pirkėjas taip pat reikalauja, kad Paslaugų teikėjas informuotų apie minėtos informacijos pasikeitimus visu Sutarties vykdymo metu, taip pat apie naujus subteikėjus, kuriuos jis ketina pasitelkti vėliau, kartu su informacija apie naujus subteikėjus pateikiami ir subteikėjo pašalinimo pagrindų nebuvimą. Nauji subteikėjai pasitelkiami arba esami subteikėjai keičiami šios Sutarties VII skyriuje nustatyta tvarka.  4.1.12. Pirkėjui nurodžius raštu suteiktų Paslaugų trūkumus/neatitikimus/pastabas, ištaisyti juos savo sąskaita per Pirkėjo nurodytą protingą terminą;  4.1.13. vykdant Sutartį, pridėtinės vertės mokesčio sąskaitas faktūras, sąskaitas faktūras, kreditinius ir debetinius dokumentus teikti naudojantis informacinės sistemos „SABIS“ priemonėmis. Jei informacinės sistemos „SABIS“ funkcinės galimybės nepakankamos ar laikinai neužtikrinamos, Paslaugų teikėjas gali pateikti reikalingą informaciją raštu.  4.1.14. rūpestingai tvarkyti sąskaitas, įrašus ir kvitus, susijusius su Pirkėjo vykdomais mokėjimais pagal šią Sutartį. Pirkėjo prašymu Paslaugų teikėjas pateikia Pirkėjui ar nepriklausomam auditoriui ar kitai institucijai, turinčiai teisę gauti informaciją apie šios Sutarties vykdymą, visas sąskaitas, įrašus ir kvitus. Paslaugų teikėjas pateikia visus paaiškinimus, susijusius su išlaidomis, kurias Pirkėjas prašo paaiškinti;  4.1.15. tinkamai vykdyti kitus įsipareigojimus, numatytus Sutartyje ir galiojančiuose Lietuvos Respublikos teisės aktuose.  4.1.16. vadovaudamasis Aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašu, patvirtintu Lietuvos Respublikos aplinkos ministro 2011 m. birželio 28 d. įsakymu Nr. D1-508, visus susitikimus šios Sutarties vykdymo klausimais vykdyti nuotoliniu būdu;  4.1.17. vadovaudamasis Aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašu, patvirtintu Lietuvos Respublikos aplinkos ministro 2011 m. birželio 28 d. įsakymu Nr. D1-508, įsipareigoja Sutarties vykdymo dokumentus Paslaugų teikėjui pateikti elektroniniu būdu, dokumentus pasirašant tik elektroniniu parašu.  4.1.18. apsidrausti civilinės atsakomybės privalomuoju draudimu ir ne vėliau kaip per 10 (dešimt) darbo dienų nuo Sutarties pasirašymo dienos pateikti statinio statybos techninio prižiūrėtojo civilinės atsakomybės privalomąjį draudimą, bei jo apmokėjimą patvirtinantį dokumentą.  4.2. Paslaugų teikėjas turi teisę:  4.2.1. gauti Paslaugų kainą su sąlyga, kad jis tinkamai ir laiku įvykdo visus šioje Sutartyje numatytus įsipareigojimus;  4.2.2. jei Pirkėjas naudojasi Sutarties 4.4.2 papunktyje įtvirtinta tiesioginio atsiskaitymo su subteikėjais galimybe, Paslaugų teikėjas turi teisę prieštarauti nepagrįstiems mokėjimams subteikėjams;  4.2.3. Paslaugų teikėjas turi ir kitas šios Sutarties ir Lietuvos Respublikoje galiojančių teisės aktų numatytas teises.  4.3. Pirkėjas įsipareigoja:  4.3.1. laiku priimti iš Paslaugų teikėjo tinkamai ir kokybiškai suteiktas Paslaugas ir laiku už jas atsiskaityti šioje Sutartyje nustatyta tvarka;  4.3.2. nedelsiant pranešti Paslaugų teikėjui apie Sutarties sąlygų pažeidimą, kai tik toks pažeidimas yra nustatomas;  4.3.3. patikrinti pašalinimo pagrindų nebuvimą ir atitikimą kvalifikacijos reikalavimams (jei tokie buvo keliami) šioje Sutartyje nustatyta tvarka keičiamų arba naujai pasitelkiamų subteikėjų;  4.3.4. Paslaugų teikėjui sudaryti visas sąlygas, suteikti informaciją ar dokumentus, būtinus Paslaugoms teikti;  4.3.5. ne vėliau kaip per 3 darbo dienas nuo Sutarties 4.1.11. papunktyje nurodytos informacijos gavimo raštu, informuoti subteikėjus apie tiesioginio atsiskaitymo galimybę, o subteikėjas, norėdamas pasinaudoti tokia galimybe, raštu pateikia prašymą Pirkėjui per 3 darbo dienas.  4.3.6. vadovaudamasis Aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašu, patvirtintu Lietuvos Respublikos aplinkos ministro 2011 m. birželio 28 d. įsakymu Nr. D1-508, visus susitikimus šios Sutarties vykdymo klausimais vykdyti nuotoliniu būdu;  4.3.7. vadovaudamasis Aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašu, patvirtintu Lietuvos Respublikos aplinkos ministro 2011 m. birželio 28 d. įsakymu Nr. D1-508, įsipareigoja Sutarties vykdymo dokumentus Paslaugų teikėjui pateikti elektroniniu būdu, dokumentus pasirašant tik elektroniniu parašu.  4.3.8. rengiant Projektą / Darbo projektą, užtikrinti minimalių aplinkos apsaugos kriterijų nustatymą, kaip reikalaujama Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (Lietuvos Respublikos aplinkos ministro 2022 m. gruodžio 13 d. įsakymo Nr. D1-401 redakcija), XVII skyriuje „Kelių projektavimo paslaugos ir statybos darbai, kelio elementai“, ir pateikti išsamią informaciją apie šio įsipareigojimo įvykdymą Projekto / Darbo projekto aiškinamuosiuose raštuose. Minimalūs aplinkos apsaugos kriterijai nustatomi juos derinant su Pirkėju.  4.4. Pirkėjas turi teisę:  4.4.1. reikalauti, jog tinkamai, laiku ir kokybiškai būtų teikiamos Paslaugos, prižiūrėti Paslaugų teikimą bei teikti pastabas dėl jų teikimo, taip pat žodžiu ir raštu nurodyti Paslaugų teikėjui teikiamų Paslaugų trūkumus ir/ar neatitikimus; reikalauti, kad jie būtų pašalinti per protingą terminą;  4.4.2. tiesiogiai atsiskaityti su subteikėjais. Tokio atsiskaitymo tvarka nustatoma trišalėje sutartyje, kurią sudaro Pirkėjas, Paslaugų teikėjas ir jo subteikėjas (-ai).  4.4.3. nustačius, kad Paslaugų teikėjas atsilieka nuo paslaugų teikimo grafiko, vėluoja atlikti atskirų Paslaugų grupių etapus, Pirkėjas įgyja teisę reikalauti iš Paslaugų teikėjo mokėti Sutartyje numatytus delspinigius. Paslaugų teikėjas, jei Pirkėjas sutinka, įvertinęs atsilikimo likvidavimą, per 5 (penkias) darbo dienas pateikia su Pirkėju suderintą pakoreguotą paslaugų teikimo grafiką.  4.4.4. Pirkėjas turi visas šios Sutarties bei Lietuvos Respublikoje galiojančių teisės aktų numatytas teises. |
| V. Sutarties įvykdymo užtikrinimas  5.1. Sutarties tinkamas įvykdymas yra užtikrintas netesybomis – 10 proc. bauda nuo pradinės Sutarties kainos be PVM.  5.2. Jei Paslaugų teikėjas nevykdo savo sutartinių įsipareigojimų ar vykdo juos netinkamai, Pirkėjas pareikalauja sumokėti Sutarties 5.1 papunktyje numatyto procentinio dydžio baudą nuo pradinės Sutarties kainos be PVM. Prieš pateikdamas reikalavimą sumokėti baudą, Pirkėjas įspėja apie tai Paslaugų teikėją, nurodydamas, dėl kokių sutartinių įsipareigojimų nevykdymo arba netinkamo vykdymo pateikia šį reikalavimą bei nurodo protingą terminą trūkumams pašalinti.  5.3. Jei reikalavimas pateikiamas dėl Sutarties dalyko sudėtinės dalies, jame nurodoma konkreti Sutarties dalyko sudėtinė dalis pagal techninėje specifikacijoje arba Paslaugų teikėjo Pasiūlyme pateiktą Paslaugų detalizavimą. |
| VI. INTELEKTINĖS NUOSAVYBĖS TEISĖS  6.1. Visi paslaugų rezultatai (jei tokie sukuriami), kaip numatyta Sutarties 4.1.4. papunktyje, ir su jais susijusios teisės, įgytos vykdant Sutartį, įskaitant autorių turtines (nurodytas Lietuvos Respublikos autorių ir gretutinių teisių įstatymo 15 str.) ir pramoninės nuosavybės teises ar kitas intelektinės nuosavybės teises, išskyrus asmenines neturtines teises į intelektinės veiklos rezultatus, yra Pirkėjo nuosavybė.  6.2. Paslaugų teikėjas užtikrina, kad jokios trečiųjų asmenų teisės nėra pažeidžiamos Sutarties vykdymo metu ir Sutarties vykdymui nėra naudojami intelektinės nuosavybės teisės saugomi objektai, į kuriuos Paslaugų teikėjas neturi intelektinės nuosavybės teisių.  6.3. Autorių turtinės teisės į visus Paslaugų rezultatus Pirkėjui pereina nuo galutinio Paslaugų perdavimo-priėmimo akto pasirašymo be trūkumų momento.  6.4. Paslaugų teikėjas įsipareigoja atlyginti pirkėjui nuostolius, patirtus dėl trečiųjų šalių ieškinių dėl patentinių, prekių ženklų, autorių ir gretutinių teisių pažeidimų, kylančių dėl Sutarties vykdymo ir/ar paslaugų rezultato.  6.5. Paslaugų teikėjas nedelsdamas praneša Pirkėjui apie tai, kad jam yra pateiktas ieškinys ar bet koks kitas reikalavimas dėl bet kokių su Sutartimi susijusių autorių teisių ir intelektinės nuosavybės teisės pažeidimo ar įtariamo pažeidimo.  VII. SUBTEIKĖJŲ IR SPECIALISTŲ KEITIMO PAGRINDAI IR TVARKA  7.1. Paslaugų teikėjas prisiima visą atsakomybę, susijusią su specialistų darbo sąlygų reguliavimu, bei užtikrina, kad nustatant darbo laiką bus atsižvelgta į Paslaugų specifiką.  7.2. Paslaugų teikėjas negali keisti Pasiūlyme nurodyto (-ų) subteikėjo (-ų) ir / ar Pasiūlyme nurodyto (-ų) specialisto (-ų) visą Sutarties laikotarpį be raštiško Pirkėjo sutikimo. Keičiamas (-i) subteikėjas (-ai) ir / ar specialistas (-ai) turi neturėti pašalinimo pagrindų (jei buvo kelti konkurso metu) ir turėti ne žemesnę, nei nurodyta pirkimo dokumentuose, kvalifikaciją bei pateikti tai įrodančius dokumentus, taip pat užtikrinti sklandų darbų perdavimą ir perėmimą. Subteikėjas (-ai) ir / ar specialistas (-ai) gali būti keičiamas (-i) tik šiais atvejais:  7.2.1. kai subteikėjas (-ai) bankrutuoja, yra likviduojamas ar susidaro analogiška situacija;  7.2.2. kai subteikėjas (-ai) ir / ar specialistas (-ai) dėl objektyvių priežasčių (nutrūkus teisiniams santykiams su Paslaugų teikėju, subteikėjui ir / ar specialistui atsisakius teikti Paslaugas, specialistui išėjus atostogų, susirgus, susižeidus, mirus ir pan.) nebegali teikti visų ar dalies Sutartyje nurodytų Paslaugų.  7.3. Paslaugų teikėjas, siekdamas pakeisti subteikėją (-us) ir / ar specialistą (-us), turi raštu informuoti Pirkėją prieš 3 (tris) darbo dienas ir gauti Pirkėjo raštišką sutikimą. Pirkėjui sutikus su subteikėjo (-ų) ir / ar specialisto (-ų) pakeitimu, Pirkėjas su Paslaugų teikėju raštu sudaro susitarimą dėl subteikėjo (ų) ir / ar specialisto (-ų) pakeitimo. Šis susitarimas yra neatskiriama Sutarties dalis.  7.4. Jeigu Pirkėjas yra pagrįstai nepatenkintas Paslaugų teikėjo paskirtu specialistu (-ais), Paslaugų teikėjas Pirkėjo raštišku prašymu privalo nedelsdamas pakeisti tokį (-ius) asmenį (-is). Keičiamas (-i) asmuo (-enys) turi būti ne žemesnės kvalifikacijos, nei nustatyta pirkimo dokumentuose bei pateikiami specialisto (-ų) kvalifikaciją įrodantys dokumentai.  7.5. Jeigu Paslaugos teikėjas Sutarties vykdymo metu nori pasitelkti naujus subteikėjus, kurie nebuvo nurodyti Paslaugų teikėjo pasiūlyme, jis privalo apie tai raštu informuoti Pirkėją bei kartu su informacija apie naujus subtiekėjus pateikti ir subtiekėjo pašalinimo pagrindų nebuvimą patvirtinančius dokumentus ir dokumentus, patvirtinančius kvalifikacijos reikalavimų atitikimą (jeigu tokie buvo keliami).  7.6. Subteikėjo (-ų) ir / ar specialisto (-ų) keitimo tvarkos pažeidimas laikomas esminiu Sutarties pažeidimu.  **VIII. ŠALIŲ ATSAKOMYBĖ**  8.1. Šalių atsakomybė yra nustatoma pagal galiojančius Lietuvos Respublikos teisės aktus ir šią Sutartį. Šalys įsipareigoja tinkamai vykdyti savo įsipareigojimus, prisiimtus šia Sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.  8.2. Neatlikus apmokėjimo nustatytais terminais dėl Pirkėjo kaltės, Paslaugų teikėjo pareikalavimu Pirkėjas privalo sumokėti Paslaugų teikėjui už kiekvieną uždelstą dieną 0,02 proc. delspinigių nuo laiku neapmokėtos sumos be PVM.  8.3. Jei Paslaugų teikėjas nesuteikia Paslaugų šioje Sutartyje ir jos prieduose nustatytais terminais, Pirkėjas be oficialaus įspėjimo ir nesumažindamas kitų savo teisių gynimo būdų pradeda skaičiuoti už kiekvieną termino praleidimo dieną 0,02 proc. dydžio delspinigius nuo bendros Paslaugų kainos be PVM, neviršijant 5 proc. bendros Sutarties kainos be PVM.  8.4. Jei apskaičiuoti delspinigiai viršija 5 proc. bendros Sutarties kainos be PVM, Pirkėjas, prieš tai raštu įspėjęs Paslaugų teikėją:  8.4.1. išskaičiuoja delspinigių sumą iš Paslaugų teikėjui mokėtinų sumų ir/arba;  8.4.2. pasinaudoja sutarties įvykdymo užtikrinimu ir/arba;  8.4.3. nutraukia Sutartį.  8.5. Delspinigių sumokėjimas neatleidžia Šalių nuo pareigos vykdyti šioje Sutartyje prisiimtus įsipareigojimus.  **IX. Nenugalimos jėgos aplinkybės *(force majeure)***  9.1. Šalis nėra laikoma atsakinga už bet kokių įsipareigojimų pagal šią Sutartį neįvykdymą ar dalinį neįvykdymą, jeigu Šalis įrodo, kad sutartiniai įsipareigojimai neįvykdyti ar dalinai neįvykdyti dėl aplinkybių, kurių ji negalėjo kontroliuoti bei protingai numatyti Sutarties sudarymo metu, ir kad negalėjo užskirsti kelio šių aplinkybių ar jų pasekmių atsiradimui.  Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 str. ir kituose LR teisės aktuose. Esant nenugalimos jėgos aplinkybėms, Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų sutartinių įsipareigojimų neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas.  9.2. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsiant, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama dokumentus, patvirtinančius šių aplinkybių buvimą bei įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, o taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.  9.3. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja ir nepateikia nenugalimos jėgos aplinkybių buvimą patvirtinančių dokumentų, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.  **X. KONFIDENCIALUMO ĮSIPAREIGOJIMAI**  10.1. Pirkėjas Paslaugų teikėjo pasiūlymą, sudarytą Sutartį, ir šios Sutarties pakeitimus, išskyrus informaciją, kurios atskleidimas prieštarautų informacijos ir duomenų apsaugą reguliuojantiems teisės aktams arba visuomenės interesams, pažeistų teisėtus konkretaus Paslaugų teikėjo komercinius interesus arba turėtų neigiamą poveikį tiekėjų konkurencijai, skelbia viešai.  10.2. Konfidencialumo įsipareigojimai Sutarties Šalims nustatomi vadovaujantis LR viešųjų pirkimų įstatymo 20 straipsniu.  **XI. SUTARTIES PAKEITIMAI, PERŽIŪROS SĄLYGOS, PASIRINKIMO GALIMYBĖS**  11.1. Sutarties sąlygos Sutarties galiojimo laikotarpiu gali būti keičiamos LR viešųjų pirkimų įstatymo 89 straipsnyje nustatyta tvarka.  11.2. Sutarties Šalis gali būti pakeista LR viešųjų pirkimų įstatymo 89 straipsnio 1 dalies 4 punkte numatytais atvejais.  11.3. Atsiradus nenumatytoms, nuo Šalių valios nepriklausančioms aplinkybėms.  11.4. Sutarties sąlygų keitimą gali inicijuoti kiekviena Šalis, pateikdama kitai Šaliai atitinkamą prašymą bei jį pagrindžiančius dokumentus. Šalis, gavusi tokį prašymą, privalo jį išnagrinėti per 5 d. d. ir kitai Šaliai pateikti motyvuotą raštišką atsakymą.  11.5. Sutarties sąlygų pakeitimas turi būti įformintas papildomu susitarimu ir pasirašytas abiejų Šalių  **XII. SUTARTIES VYKDYMO SUSTABDYMAS**  12.1. Esant svarbioms aplinkybėms, nepriklausančiomis nuo Paslaugų teikėjo valios, dėl kurių Paslaugos teikėjas negali vykdyti savo sutartinių įsipareigojimų ir/arba esant kitoms nenumatytoms aplinkybėms (pavyzdžiui, pasikeitus galiojančiam teisės aktui ar įsigaliojus naujam teisės aktui, kuris turi įtakos šios Sutarties vykdymui; Pirkėjui būtinas papildomas laikas atlikti papildomą pirkimą; kitos aplinkybės, kurios nebuvo žinomos pirkimo vykdymo metu ir su kuriomis susidurtų bet kuris kitas Pirkėjas), Pirkėjas turi teisę sustabdyti Paslaugų ar kurios nors jų dalies, kuri negali būti vykdoma, teikimą.  12.2. Atsiradus aplinkybėms, dėl kurių Paslaugos teikėjas negali vykdyti sutartinių įsipareigojimų, Paslaugos teikėjas apie tai nedelsdamas privalo informuoti Pirkėją, pateikdamas informaciją ir dokumentus, įrodančius sutartinių įsipareigojimų vykdymo negalimumą dėl aplinkybių, nepriklausančių nuo Paslaugos teikėjo. Išnykus aplinkybėms, trukdžiusioms Paslaugų teikėjui vykdyti sutartinius įsipareigojimus, sustabdytų Paslaugų teikimas atnaujinamas.  12.3. Jei Paslaugų teikimas dėl priežasčių, nepriklausančių nuo Paslaugų teikėjo buvo sustabdytas laikotarpiui, ne trumpesniam nei 60 (šešiasdešimt) dienų, praėjus 60 dienų Paslaugų teikėjas gali rašytiniu pranešimu Pirkėjo pareikalauti atnaujinti Paslaugų teikimą per 5 (penkias) dienas arba nutraukti Sutartį.  12.4. Tais atvejais, kai Sutarties vykdymas sustabdomas likus iki Sutarties termino pabaigos mažiau laiko, nei galimas sustabdymo terminas, po sustabdymo pratęsiant vykdymo terminą, pratęsimas turi būti tam terminui, kuris sustabdymo metu buvo likęs iki sutartinių įsipareigojimų įvykdymo pabaigos.  12.5. Tais atvejais, kai Sutarties vykdymas sustabdomas likus iki Sutarties termino pabaigos daugiau laiko, nei galimas sustabdymo terminas, Paslaugų ar jų dalies suteikimo terminas pratęsimas tokiam laikotarpiui, kuriam jis buvo sustabdytas.  12.6. Pirkėjas taip pat turi teisę sustabdyti Paslaugų ar kurios nors jų dalies tiekimą, jeigu jam pagrįstai kyla įtarimų dėl teikiamų Paslaugų kokybės ir reikia laiko patikrinti bei įsitikinti tiekiamų Paslaugų kokybe. Tokiu atveju Paslaugų ar jų dalies teikimo stabdymas galimas iki 5 (penkių) darbo dienų. Sustabdytų Paslaugų ar jų dalies teikimas atnaujinamas šios Sutarties 12.4 ir 12.5 papunkčiuose nustatyta tvarka. Pirkėjo galimybė pasinaudoti šia teise negali priklausyti nuo Paslaugų teikėjo valios ar įtakos.  12.7. Sutartinių įsipareigojimų vykdymo sustabdymas visais Sutartyje numatytais atvejais turi būti raštiškas, nurodant priežastis ir sustabdymo terminą, bei pridedant dokumentus, patvirtinančius sustabdymo pagrindą (jeigu tokie yra).  **XIII. SUTARTIES PAŽEIDIMAS**  13.1. Jei kuri nors Sutarties Šalis nevykdo arba netinkamai vykdo kokius nors savo įsipareigojimus pagal Sutartį, ji pažeidžia Sutartį.  13.2. Vienai Sutarties Šaliai pažeidus Sutartį, nukentėjusioji Šalis turi teisę:  13.2.1. reikalauti kitos Šalies vykdyti sutartinius įsipareigojimus;  13.2.2. reikalauti atlyginti nuostolius;  13.2.3. reikalauti sumokėti Sutarties 8.2 ir 8.3 punktuose nustatytus delspinigius;  13.2.4. pasinaudoti Sutarties įvykdymo užtikrinimu;  13.2.5. reikalauti sumažinti kainą, neįvykdyta ar netinkamai įvykdyta Paslaugų verte;  13.2.6. nutraukti Sutartį;  13.2.7. taikyti kitus Lietuvos Respublikos teisės aktų nustatytus teisių gynimo būdus.  13.3. Paslaugų teikėjas negali perleisti visų ar dalies savo įsipareigojimų pagal šią Sutartį be išankstinio raštiško Pirkėjo sutikimo.  13.4. Paslaugų teikėjas turi nedelsiant pranešti Pirkėjui apie bet kokius esminius Paslaugų teikėjo planuojamus teisinio statuso pasikeitimus, patvirtinant, kad prielaidos, būtinos Sutarčiai vykdyti, nenustojo galioti.  13.5. Šioje Sutartyje esminėmis sąlygomis laikoma:  13.5.1. Sutarties dalykas;  13.5.2. Sutarties kaina ir kainodaros taisyklės;  13.5.3. apmokėjimo sąlygos ir tvarka;  13.5.4. Paslaugų suteikimo terminas (-ai);  13.5.5. subteikėjo (-ų), specialisto (-ų) keitimo tvarka;  13.5.6. reikalavimai, susiję su Sutarties įvykdymo užtikrinimo pateikimu (pavyzdžiui, pratęsus Paslaugų teikimo terminą, nepateikiamas naujas Sutarties įvykdymo užtikrinimas).  13.6. Sutarties 13.5 punkte numatytų sąlygų pažeidimas laikomas esminiu Sutarties pažeidimu.  **XIV. SUTARTIES NUTRAUKIMAS**  14.1. Sutartis gali būti nutraukiama LR viešųjų pirkimų įstatymo 90 straipsnyje numatytais atvejais.  14.2. Sutartis gali būti nutraukiama raštišku Šalių susitarimu.  14.3. Pirkėjas, įspėjęs Paslaugų teikėją prieš 14 (keturiolika) kalendorinių dienų, gali nutraukti Sutartį šiais atvejais:  14.3.1. kai Paslaugų teikėjas nevykdo savo sutartinių įsipareigojimų pagal patvirtintą Paslaugų teikimo grafiką;  14.3.2. kai Paslaugų teikėjas suteikia netinkamos kokybės Paslaugas ir per pagrįstai nustatytą laikotarpį neįvykdo Pirkėjo nurodymo ištaisyti netinkamai įvykdytus arba neįvykdytus sutartinius įsipareigojimus;  14.3.3. kai Paslaugų teikėjas perleidžia Sutartį be Pirkėjo žinios;  14.3.4. kai Paslaugų teikėjas bankrutuoja arba yra likviduojamas, kai sustabdo ūkinę veiklą, arba kai įstatymuose ir kituose teisės aktuose numatyta tvarka susidaro analogiška situacija;  14.3.5. kai keičiasi Paslaugų teikėjo organizacinė struktūra – juridinis statusas, pobūdis ar valdymo struktūra ir tai daro įtaką tinkamam sutarties įvykdymui, išskyrus atvejus, kai dėl šių pasikeitimų keičiama Sutartis;  14.3.6. kai Pirkėjas šios Sutarties vykdymui negauna finansavimo;  14.3.7. kai Paslaugos tampa nebereikalingos.  14.4. Paslaugų teikėjas, prieš 14 (keturiolika) kalendorinių dienų įspėjęs Pirkėją, gali nutraukti Sutartį, jei Pirkėjas dėl savo kaltės nevykdo savo sutartinių įsipareigojimų.  14.5. Jei Sutartis nutraukiama ne dėl Paslaugų teikėjo kaltės, nutraukimo atveju Pirkėjas sumoka Paslaugų teikėjui suteiktų Paslaugų vertę iki Sutarties nutraukimo. Paslaugų teikėjas neturi teisės į kokios nors patirtos žalos kompensaciją.  14.6. Pirkėjas po Sutarties nutraukimo turi kiek galima greičiau patvirtinti suteiktų Paslaugų vertę. Taip pat parengiama ataskaita apie Sutarties nutraukimo dieną esančią Paslaugų teikėjo skolą Pirkėjui ir Pirkėjo skolą Paslaugų teikėjui.  14.7. Nutraukus Sutartį ar jai pasibaigus, lieka galioti šios Sutarties nuostatos, susijusios su atsakomybe bei atsiskaitymais tarp Šalių pagal šią Sutartį, garantiniais įsipareigojimais, taip pat visos kitos šios Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta ši Sutartis.  14.8. Jei Sutartis nutraukiama Pirkėjo iniciatyva dėl Paslaugų teikėjo kaltės, Pirkėjo patirti nuostoliai ar išlaidos išieškomi išskaičiuojant juos iš Paslaugų teikėjui mokėtinų sumų. Taip pat Pirkėjas įgyja teisę pasinaudoti sutarties įvykdymo užtikrinimu, numatytu Sutarties V skyriuje.  **XV. GINČŲ NAGRINĖJIMO TVARKA**  15.1. Šiai Sutarčiai ir visoms iš šios Sutarties atsirandančioms teisėms ir pareigoms taikomi Lietuvos Respublikos įstatymai bei kiti norminiai teisės aktai. Sutartis sudaryta ir turi būti aiškinama pagal Lietuvos Respublikos teisę.  15.2. Bet kokie nesutarimai ar ginčai, kylantys tarp Šalių dėl šios Sutarties, sprendžiami abipusiu susitarimu. Nepavykus ginčo išspręsti derybomis per 30 (trisdešimt) dienų nuo derybų pradžios, bet kokie ginčai, nesutarimai ar reikalavimai, kylantys iš šios Sutarties ar susiję su ja, jos pažeidimu, nutraukimu ar galiojimu, sprendžiami kompetentingame Lietuvos Respublikos teisme pagal Pirkėjo buveinės adresą. Derybų pradžia laikoma diena, kurią viena iš Sutarties Šalių pateikė prašymą raštu kitai Šaliai su siūlymu pradėti derybas. **XVI. ASMENS DUOMENŲ TVARKYMAS** 16.1. Vykdydamos Sutartį Šalys įsipareigoja asmens duomenų tvarkymą vykdyti teisėtai laikydamosi 2016 m. balandžio 27 d. priimto Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir kitų teisės aktų, reglamentuojančių asmens duomenų tvarkymą. Šalių atstovų, darbuotojų ar kitų fizinių asmenų, pasitelktų Sutarčiai vykdyti duomenų tvarkymo teisėtumas grindžiamas būtinybe įvykdyti Sutartį. Šalys įsipareigoja tinkamai informuoti visus fizinius asmenis (darbuotojus, savo Subtiekėjų darbuotojus ir kitus atstovus), kurie bus pasitelkti Sutarčiai vykdyti, apie tai, kad jų asmens duomenys bus šalių tvarkomi Sutarties vykdymo tikslais.  16.2. Kiekviena Šalis kitos Šalies pateiktus jos darbuotojų, įgaliotų asmenų, Subtiekėjų darbuotojų ar kitų atstovų, taip pat kitų asmenų duomenis tvarkys šios Sutarties vykdymo, teisėto intereso siekiant pareikšti ar apsiginti nuo ieškinių ar kitų reikalavimų, o taip pat siekiant įvykdyti Šaliai taikomuose teisės aktuose numatytas pareigas, tikslais bei juos atitinkančiais teisiniais pagrindais.  16.3. Kiekviena Šalis kitos Šalies pateiktus 16.2 p. nurodytus asmens duomenis saugos visą Sutarties galiojimo laikotarpį, o taip pat po jos pasibaigimo – tiek, kiek būtina pareikšti ar apsiginti nuo ieškinių ar kitų reikalavimų, įvykdyti Šaliai taikomuose teisės aktuose numatytas pareigas.  16.4. Kiekviena Šalis kitos Šalies pateiktus 16.2 p. nurodytus asmens duomenis gali teikti šiems duomenų gavėjams: techninės ir programinės įrangos, naudojamos asmens duomenų tvarkymui, ir su tuo susijusių paslaugų teikėjams, Šalies naudojamų informacinių ir ryšių technologijų priežiūrą ir aptarnavimą vykdantiems paslaugų teikėjams, Viešųjų pirkimų tarnybai, kitiems duomenų gavėjams, kuriems asmens duomenys turi būti teikiami vadovaujantis Šaliai taikomais teisės aktų reikalavimais. Pirkėjas šios Sutarties 16.2 p. nurodytus Paslaugų teikėjas pateiktus asmens duomenis gali teikti asmenims, kuriuos jis turi teisę pasitelkti šios Sutarties vykdymui.  16.5. Kiekviena Šalis įsipareigoja visus fizinius asmenis, kurių asmens duomenis perduoda kitai Šaliai, tinkamai informuoti apie jų asmens duomenų perdavimą.  16.6. Šalys pažymi, kad fiziniai asmenys, kurie yra pasitelkti Sutarčiai su šalimis vykdyti ir išvardinti Sutartyje, yra supažindinti su Sutartyje pateiktais jų asmeniniais duomenimis, ir Šalies nustatyta tvarka tam davė savo sutikimą.  16.7. Asmens duomenų tvarkymas gali būti aptariamas papildomu Šalių susitarimu, pridedamu prie Sutarties (kai jis yra sudaromas).  **XVII. ASMENYS, ATSAKINGI UŽ SUTARTIES VYKDYMĄ, IR KITOS BAIGIAMOSIOS NUOSTATOS**  17.1. Asmenys, atsakingi už Sutarties vykdymą, Sutarties ir pakeitimų informacijos pateikimą paskelbimui:   |  |  |  | | --- | --- | --- | |  | Pirkėjo atstovai | Paslaugų teikėjo atstovai | | Pareigos, vardas, pavardė | Statybos ir žemės ūkio skyriaus vedėjas Rimantas Šavelis |  | | Telefonas | 0 698 46752 |  | | El. paštas | rimantas.savelis@moletai.lt |  |   17.2. Jei pasikeičia Šalies adresas ir / ar kiti duomenys, tokia Šalis turi informuoti kitą Šalį pranešdama ne vėliau, kaip per 2 (dvi) darbo dienas. Jei Šaliai nepavyksta laikytis šių reikalavimų, ji neturi teisės į pretenziją ar atsiliepimą, jei kitos Šalies veiksmai, atlikti remiantis paskutiniais žinomais jai duomenimis, prieštarauja Sutarties sąlygoms arba ji negavo jokio pranešimo, išsiųsto pagal tuos duomenis.  17.3. Jei bet kuri šios Sutarties nuostata teisės aktų nustatyta tvarka tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.  17.4. Jeigu Sutartį sudarančiuose dokumentuose yra nesutapimų arba kokių nors skirtumų bei galimų interpretacijų Paslaugų teikėjas turi atkreipti Pirkėjo dėmesį (kreiptis raštu) dėl neatitikimų išaiškinimo.  17.5. Sutartis yra Sutarties Šalių perskaityta, jų suprasta ir jos autentiškumas patvirtintas Šalių tinkamus įgaliojimus turinčių asmenų parašais.  17.6. Ši Sutartis sudaryta lietuvių kalba, pasirašant kvalifikuotais elektroniniais parašais.  17.7. Sutarties priedai yra sudėtinės ir neatskiriamos šios Sutarties dalys. Sutarties priedai pateikiami pirmumo tvarka:  17.7.1. 1 priedas – Techninė specifikacija;  17.7.2. 2 priedas – Techninė užduotis;  17.7.3. 3 priedas – Darbų apimties orientacinė schema.  17.7.4. 4 priedas – Paslaugų teikimo grafikas. |

|  |  |
| --- | --- |
| **PIRKĖJAS**  Molėtų rajono savivaldybės administracija  Adresas: Molėtai LT-33140, Vilniaus g. 44  Įmonės kodas 188712799  Tel. (0 383) 54762  El. p. savivaldybe@moletai.lt  Administracijos direktorius  Sigitas Žvinys | **PASLAUGŲ TEIKĖJAS**  Pavadinimas  Adresas  Įm. kodas  PVM mokėtojo kodas  Telefonas  El. p.  Sąskaitos Nr.  Banko rekvizitai  Pasirašantis asmuo |